जागरेब ओपन में उलटफेर का शिकार हुए सोमदेव  
दूसरे वरीय सोमदेव देववर्मन जागरेब ओपन एटीपी चैलेंजेर टेनिस टूर्नामेंट के पुरुष एकल के पहले दौर में ही उलटफेर का शिकार होकर प्रतियोगिता से बाहर हो गए।
दूसरे वरीय सोमदेव देववर्मन जागरेब ओपन एटीपी चैलेंजेर टेनिस टूर्नामेंट के पुरुष एकल के पहले दौर में ही उलटफेर का शिकार होकर प्रतियोगिता से बाहर हो गए।  दुनिया के 68वें नंबर के भारतीय खिलाड़ी सोमदेव को स्थानीय वाइल्ड कार्ड धारक एंटोनियो वेइक ने सीधे सेटों में 6-3, 6-2 से हराया। सोमदेव और दुनिया के 232वें नंबर के खिलाड़ी के बाद यह पहला मुकाबला था।  सोमदेव की नजरें अब युगल स्पर्धा में बेहतर प्रदर्शन करने पर टिकी हैं जहां उन्होंने स्विट्जरलैंड के युवेस एलेग्रो के साथ जोड़ी बनाई है। यह जोड़ी अपने अभियान की शुरुआत डस्टिन ब्राउन और डोमिनिक मफर्ट की जर्मनी की जोड़ी के खिलाफ करेगी।